সংবাদ সম্মেলনে আরও জানানো হয়, ঈদে যাতে বেতন-বোনাস নিয়ে সমস্যা না হয় এজন্য আগাম প্রস্তুতি নেওয়া হয় বিজিএমইএর পক্ষ থেকে। বেতন-বোনাস নিয়ে সমস্যা হতে পারে— এ ধরনের ৭০০ কারখানা বিজিএমইএর নিবিড় পর্যবেক্ষণের আওতায় আনা হয়। সংগঠনের পরিচালক, কারখানার মালিক ও শিল্প পুলিশের সমন্বয়ে পোশাক কারখানা অধ্যুষিত এলাকায় ১৫টি আঞ্চলিক কমিটি এবং ১৫টি মনিটরিং কমিটি কাজ করেছে। যেকোনো পরিস্থিতি মোকাবেলায় বিজিএমইএ অফিসে কন্ট্রোল রুম খোলা হয়। সার্বক্ষণিক নিবিড় তত্ত্বাবধানের ফলে শেষ পর্যন্ত কোনো কারখানায় বেতন-বোনাস নিয়ে সমস্যা হয়নি।